#### ZMLUVA O DIELO

uzavretá v zmysle § 536 a nasl.

zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

číslo zmluvy :

(ďalej len „**zmluva**“)

#### ZMLUVNÉ STRANY

**1.** Objednávateľ: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04, Bratislava

Zapísaný: v Obchodnom registri Okresného súdu Bratislava I, oddiel: Sa, vložka číslo: 482/B

Zastúpený: Ing. Martin Maslák, predseda predstavenstva

Ing. Andrej Rutkovský, člen predstavenstva

Bankové spojenie: ČSOB a.s.

IBAN: SK37 7500 000 000 2533 2773

IČO: 00 681 300

DIČ: 2020318256

IČ DPH: SK2020318256

(ďalej len **„objednávateľ“**)

a

**2.** Zhotoviteľ:

Sídlo:

Zapísaný:

Zastúpený:

Bankové spojenie:

IBAN:

IČO:

DIČ:

IČ DPH:

(ďalej len **„zhotoviteľ**“)

(objednávateľ a zhotoviteľ ďalej spoločne len **„zmluvné strany“** a každá osobitne **„zmluvná strana“**)

##### PREDMET ZMLUVY

* 1. Zhotoviteľ sa touto zmluvou zaväzuje zabezpečiť pre objednávateľa vo vlastnom mene, na vlastné náklady a na vlastnú zodpovednosť dielo, t.j. dodanie kremíkomera na meranie SiO2, jeho inštaláciu a montáž a služby s tým súvisiace v zmysle prílohy č. 1 tejto zmluvy (ďalej len „**Dielo**“). Súčasťou predmetu zákazky je zabezpečiť pre objednávateľa záručný servis a preventívnu údržbu v intervaloch odporúčaných výrobcom (ďalej len „**Servis**“).
  2. Zhotoviteľ berie na vedomie, že realizáciu Diela objednávateľ požaduje zabezpečiť počas pravidelnej odstávky Zariadenia na energetické využitie odpadu (ďalej len „**ZEVO**“), ktorá sa bude konať v predpokladanom jesennom termíne od 21.09.2020 do 25.10.2020. Presný termín odstávky ZEVO Objednávateľ oznámi zhotoviteľovi minimálne päť (5) dní pred odstávkou ZEVO.
  3. Objednávateľ sa zaväzuje riadne a včas zrealizované Dielo prevziať a zaplatiť zaň zhotoviteľovi dohodnutú cenu podľa tejto zmluvy.

#### DOBA TRVANIA ZMLUVY, UKONČENIE ZMLUVY

* 1. Táto zmluva sa uzatvára na dobu určitú, a to dvadsaťštyri (24) mesiacov odo dňa podpísania zmluvy.
  2. Zmluvné strany sa dohodli, že táto zmluva môže byť ukončená:

1. písomnou dohodou zmluvných strán,
2. výpoveďou ktorejkoľvek zo zmluvných strán v súlade s týmto článkom zmluvy,
3. odstúpením objednávateľa v súlade s týmto článkom zmluvy.
   1. Zmluvné strany sa dohodli, že zmluvu môže vypovedať ktorákoľvek zmluvná strana. Výpovedná lehota je dva (2) mesiace a začína plynúť prvým dňom mesiaca nasledujúcom po mesiaci, v ktorom príslušná zmluvná strana obdržala písomné oznámenie o výpovedi.
   2. Objednávateľ je oprávnený písomne odstúpiť od tejto zmluvy alebo ako pri podstatnom porušení zmluvy, pričom Zmluva zaniká dňom doručenia odstupujúceho prejavu zhotoviteľovi, a to bez akejkoľvek povinnosti na náhradu škody, najmä ak:
4. zhotoviteľ je v omeškaní s vykonaním Diela, časti Diela o viac ako dva (2) dni, alebo
5. zhotoviteľ porušil svoju povinnosť zachovávať mlčanlivosť, ku ktorej sa zaviazal v tejto zmluve, alebo
6. vyhlásenie alebo správanie/konanie zhotoviteľa poškodilo dobré meno alebo podnikateľskú dôveryhodnosť objednávateľa, alebo
7. realizácia Diela nebola vykonaná v súlade s touto Zmluvou, alebo
8. pred termínom plnenia je zrejmé, že zhotoviteľ bude v omeškaní s realizáciou Diela, alebo zmluvu poruší inak podstatným spôsobom a objednávateľ nemá záujem na plnení s takýmto omeškaním, resp. porušením, alebo
9. zhotoviteľ opakovane alebo závažne porušil ďalšie svoje zmluvné povinnosti uvedené v tejto zmluve, alebo
10. zhotoviteľ obzvlášť závažne porušil predpisy týkajúce sa bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež spolu ako „**HSE predpisy**“), alebo
11. zhotoviteľ je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
12. z ďalších dôvodov uvedených v tejto zmluve.
    1. Odstúpením od tejto zmluvy zo strany objednávateľa nie je dotknuté jeho právo na uplatnenie si svojich nárokov vyplývajúcich z porušenia zmluvy, vrátane jeho oprávnenia na náhradu prípadnej škody.
    2. Zánik zmluvy podľa tohto článku sa nedotýka nároku na náhradu škody vzniknutej porušením tejto zmluvy, zmluvných ustanovení týkajúcich sa voľby práva, riešenia sporov medzi zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení tejto zmluvy.
    3. Zmluvné strany sa dohodli, že v prípade ukončenia tejto zmluvy bude mať zhotoviteľ nárok na úhradu tej časti riadne a včas zrealizovaného Diela, ktorého časť bola zo strany objednávateľa akceptovaná.
    4. Ukončenie zmluvy niektorým zo spôsobov podľa tohto článku tejto zmluvy musí byť vykonané v písomnej forme a je účinné okamihom doručenia príslušnej zmluvnej strane podľa článku 12 tejto zmluvy.

**MIESTO VÝKONU PRÁC**

* 1. Miestom plnenia je Zariadenie na energetické využitie odpadu (ZEVO) objednávateľa, Vlčie hrdlo 72, 821 07 Bratislava, predtým známe pod pôvodným názvom Spaľovňa odpadu.

**CENA ZA DIELO**

* 1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene za Dielo a Servis uvedenej v Prílohe č. 2 tejto zmluvy (ďalej len „**Cena**“).
  2. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
  3. Zmluvné strany sa dohodli, že Cena za Dielo a Servis podľa bodu 5.1. tohto článku zmluvy je cenou konečnou a sú v nej zahrnuté všetky náklady zhotoviteľa vrátane dopravných nákladov, Servisu, náhradných dielov, nákladov na pracovné pomôcky a zariadenia nevyhnutné k poskytnutiu Servisu v súlade s HSE požiadavkami, mzdové náklady a pod.

**PLATOBNÉ PODMIENKY**

* 1. Cena za dielo bude zo strany objednávateľa uhradená na základe faktúry vystavenej zhotoviteľom k poslednému dňu kalendárneho mesiaca, v ktorom bola bolo Dielo vykonané.
  2. Faktúra bude obsahovať všetky náležitosti podľa zákona o DPH a zákona č. 431/2002 Z. z. o účtovníctve v znení neskorších predpisov a  podľa tejto zmluvy. Prílohou faktúry bude:

1. podpísaný preberajúci a odovzdávajúci protokol Diela;
2. montážny denník - podrobný rozpis uskutočnených prác;
3. realizačná projektová dokumentácia v zmysle Technickej špecifikácie;
4. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy, požiadaviek Objednávateľa alebo právnych predpisov.
   1. Lehota splatnosti faktúry je tridsať (30) dní odo dňa jej doručenia objednávateľovi.
   2. V prípade, že faktúra nebude obsahovať náležitosti uvedené v zákone o DPH alebo v tejto zmluve, objednávateľ je oprávnený vrátiť faktúru zhotoviteľovi. V takomto prípade nová lehota splatnosti začne plynúť doručením opravenej alebo novo vystavenej faktúry objednávateľovi.
   3. Objednávateľ uhradí faktúru zhotoviteľovi v prospech bankového účtu uvedeného v záhlaví tejto zmluvy. Za deň úhrady sa považuje deň, kedy bola príslušná čiastka odpísaná z bankového účtu objednávateľa.
   4. Faktúra môže byť objednávateľovi zasielaná aj elektronicky, ak zhotoviteľ uzavrel s objednávateľom osobitnú zmluvu o elektronickom prijímaní faktúr. V takomto prípade sa na doručovanie faktúr budú vzťahovať ustanovenia takejto zmluvy.
   5. Zmluvné strany sa dohodli, že objednávateľ je oprávnený započítať si svoju pohľadávku po lehote splatnosti aj bez súhlasu zhotoviteľa oproti akejkoľvek splatnej pohľadávke zhotoviteľa voči objednávateľovi. O započítaní pohľadávky je objednávateľ povinný písomne informovať zhotoviteľa.
   6. Zhotoviteľ prehlasuje, že ku dňu podpisu tejto Zmluvy uplatňuje/neuplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
   7. V prípade, ak sa zhotoviteľ rozhodne začať uplatňovať vyššie uvedenú úpravu v zmysle § 68d zákona o DPH je povinný o tejto skutočnosti bezodkladne písomne informovať objednávateľa. Rovnako je zhotoviteľ uplatňujúci úpravu v zmysle § 68d zákona o DPH povinný bezodkladne písomne informovať objednávateľa o skončení uplatňovania tejto úpravy.
   8. V prípade, ak v dôsledku nesprávneho uplatnenia dane z pridanej hodnoty objednávateľom vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH zhotoviteľom bude objednávateľovi dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je zhotoviteľ povinný tieto uhradiť objednávateľovi.
   9. Zmluvné strany súhlasia, že tu obsiahnuté platobné podmienky sú výsledkom ich vzájomnej dohody v súlade s platným právnym poriadkom, pričom neznamenajú hrubý nepomer medzi právami a povinnosťami zmluvných strán.
   10. Zhotoviteľ sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať objednávateľa. V tomto prípade, alebo v prípade, ak objednávateľ zistí skutočnosti podľa predchádzajúcej vety sám, zhotoviteľ vyjadruje svoj súhlas s tým, aby objednávateľ uhradil zhotoviteľovi iba základ dane a čiastka DPH bude:
5. uhradená priamo miestne a vecne príslušnému daňovému úradu podľa sídla zhoto-viteľa, na základe výzvy daňového úradu, pričom o tejto skutočnosti bude zhotoviteľ bez zbytočného odkladu informovaný, alebo
6. uhradená zhotoviteľovi bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

**ZMLUVNÉ POKUTY, ZODPOVEDNOSŤ ZA ŠKODU**

* 1. V prípade, ak je zhotoviteľ v omeškaní:

1. so začatím vykonávania časti Diela podľa potvrdenej Objednávky podľa článku 9. tejto zmluvy má objednávateľ právo na úhradu zmluvnej pokuty zo strany zhotoviteľa vo výške 100 EUR (slovom: sto eur) za každú aj začatú hodinu omeškania s nástupom na realizáciu Diela, a to aj opakovane,
2. so začatím odstraňovania vady podľa článku 8. tejto zmluvy má objednávateľ právo na úhradu zmluvnej pokuty zo strany zhotoviteľa vo výške 100 EUR (slovom: sto eur) za každú aj začatú hodinu omeškania s odstraňovaním vady, a to aj opakovane,
3. s odstránením vady v časovej lehote podľa článku 8. tejto zmluvy má objednávateľ právo na úhradu zmluvnej pokuty zo strany zhotoviteľa vo výške 1000 EUR (slovom: tisíc eur) za každú aj začatú hodinu omeškania s vykonaním odstránenia vady, a to aj opakovane,
4. s vykonaním časti Diela podľa dohodnutých časových termínov v zmysle potvrdenej Objednávky má objednávateľ právo účtovať zhotoviteľovi zmluvnú pokutu vo výške 0,05 % z Ceny Diela za každú aj začatú hodinu omeškania s realizáciou Diela, a to aj opakovane.
   1. V prípade, ak zhotoviteľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto zmluve, zaväzuje sa uhradiť objednávateľovi zmluvnú pokutu vo výške 5 000,- EUR (slovom: päťtisíc eur).
   2. Objednávateľ je oprávnený žiadať od zhotoviteľa zaplatenie zmluvnej pokuty v nižšie stanovenej výške v prípade, ak zhotoviteľovi, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:
5. 200,- EUR (slovom: dvesto eur) v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu objednávateľa,
6. 200,- EUR (slovom: dvesto eur) v prípade porušenie zákazu fajčenia v areáli objednávateľa
   1. V prípade obzvlášť závažného porušenia HSE predpisov zhotoviteľom, je objednávateľ oprávnený vyúčtovať zhotoviteľovi zmluvnú pokutu vo výške 3 000,- EUR (slovom: tritisíc eur) a je oprávnený odstúpiť od tejto zmluvy. Zároveň to má za následok trvalý zákaz pre zamestnanca alebo pracovníka zhotoviteľa vykonávať akékoľvek služby pre objednávateľa. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR (slovom: dvadsaťtisíc eur).
   2. V prípade obzvlášť závažného porušenia HSE predpisov zhotoviteľom, je objednávateľ oprávnený vyúčtovať zhotoviteľovi zmluvnú pokutu vo výške 3 000,- EUR (slovom: tritisíc eur) a je oprávnený odstúpiť od tejto zmluvy. Zároveň to má za následok trvalý zákaz pre zamestnanca alebo pracovníka zhotoviteľa vykonávať akékoľvek služby pre objednávateľa. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR (slovom: dvadsaťtisíc eur).
   3. V prípade omeškania s úhradou splatného záväzku zo strany objednávateľa je zhotoviteľ oprávnený, nie však povinný, účtovať úrok z omeškania vo výške 0,03% za každý aj začatý deň omeškania z omeškanej sumy, počnúc 8. dňom po márnom uplynutí lehoty splatnosti, najviac však do výšky 10% z fakturovanej sumy. Úrok z omeškania sa započítava do nároku na náhradu škody.
   4. Zhotoviteľ je zodpovedný za akúkoľvek priamu a/alebo nepriamu škodu, ktorú svojim konaním, nekonaním alebo opomenutím spôsobil objednávateľovi v súvislosti s plnením predmetu tejto zmluvy (vrátane ušlého zisku a nárokov tretích strán).
   5. Zaplatením zmluvných pokút zo strany zhotoviteľa nezaniká nárok objednávateľa na náhradu škody prevyšujúcej zmluvnú pokutu. Zmluvné pokuty si môže objednávateľ započítať v súlade s § 580 Občianskeho zákonníka do ceny vyfakturovanej zhotoviteľom za Dielo podľa tejto zmluvy. Objednávateľ je oprávnený uplatniť si následne zostávajúcu sumu zmluvnej pokuty vystavením faktúry. Zhotoviteľ je povinný uhradiť faktúru do tridsať (30) dní odo dňa jej doručenia zhotoviteľovi.

**ZÁRUČNÁ DOBA - ZODPOVEDNOSŤ ZA VADY**

* 1. Zhotoviteľ zodpovedá za to, že Dielo je zhotovené podľa podmienok zmluvy a v súlade s príslušnými technickými, technologickými, právnymi a inými normami vzťahujúcimi sa na dodanie Diela, výkon prác a že počas záručnej doby bude mať vlastnosti dohodnuté v tejto zmluve.
  2. Dielo má vady, ak nezodpovedá požiadavkám tejto zmluvy, všeobecne záväznými právnymi predpisom Slovenskej republiky vzťahujúcim sa na Dielo, príslušným platným slovenským technickým normám (STN), interným predpisom, požiadavkám, interným normám a štandardom objednávateľa.
  3. Zmluvné strany sa dohodli, že zhotoviteľ poskytuje na Dielo (vrátane dodaných náhradných dielov a materiálu) záruku v trvaní dvadsaťštyri (24) mesiacov. Záručná doba začína plynúť odo dňa prevzatia Diela alebo jeho príslušnej časti zo strany objednávateľa.
  4. Ak objednávateľ zistí počas záručnej doby, že Dielo, jeho časť má vady alebo akýmkoľvek spôsobom nie je v súlade s obsahom tejto zmluvy alebo jej príloh, je povinný zhotoviteľovi bez zbytočného odkladu zaslať písomné oznámenie o reklamácii, a to e-mailom a/alebo listom. Zhotoviteľ sa zaväzuje písomne (e-mailom a/alebo listom), potvrdiť doručenie reklamácie objednávateľovi obratom v nasledujúci pracovný deň od jej doručenia.
  5. V prípade, ak kedykoľvek počas trvania záručnej doby vzniknú na Diele vady, je zhotoviteľ povinný ich odstrániť na vlastné náklady a vo vlastnom mene v súlade s touto zmluvou. Zhotoviteľ sa zaväzuje začať s odstraňovaním prípadných vád predmetu zmluvy do osemnástich (18) hodín (a to aj v dňoch pracovného voľna a v dňoch pracovného pokoja) od nahlásenia vady objednávateľom, alebo v čase určenom objednávateľom počas nasledujúcej odstávky, v prípade, ak už predchádzajúca odstávka bola ukončená a vady Diela nie je možné odstrániť počas prevádzky ZEVO, a vady odstrániť v čo najkratšom technicky možnom čase, pričom termín odstránenia vád bude v takomto prípade dohodnutý písomne zmluvnými stranami. Na nahlásenie vady sa použijú primerane ustanovenia článku 9. tejto zmluvy. V prípade, ak nie je dohodnuté inak, je zhotoviteľ povinný odstrániť vady Diela do dvadsiatich štyroch (24) hodín (a to aj v dňoch pracovného voľna a v dňoch pracovného pokoja) od nahlásenia vady objednávateľom.
  6. Doba od uplatnenia práva zo zodpovednosti za vady až do doby, keď objednávateľ po odstrá-není vady Dielo, resp. jeho časť prevzal, sa do záručnej doby nepočíta.

**PODMIENKY VYKONANIA DIELA**

* 1. Zhotoviteľ sa zaväzuje vykonať Dielo v súlade s všeobecne záväznými právnymi predpismi pri vykonávaní prác postupovať v zmysle vyhlášky Ministerstva vnútra Slovenskej republiky č. 94/2004 Z.z. ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb a súvisiacich technických noriem týkajúcich sa požiarnej bezpečnosti stavieb.
  2. Zhotoviteľ sa zaväzuje v súlade s prílohou č. 2 vyhlášky Ministerstva práce, sociálnych vecí a rodiny č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „**Vyhláška č. 508/2009**“) zabezpečiť technickú projektovú a konštrukčnú dokumentáciu vyhradeného technického zariadenia (ďalej ,,**VTZ**“). Za spracovanie a posúdenie dokumentácie zodpovedá zhotoviteľ. Zhotoviteľ pred vykonaním montáže preukáže objednávateľovi:

1. vykonávanie prác odborne spôsobilými osobami,
2. vykonávanie kontroly stavu bezpečnosti technického zariadenia podľa § 9 Vyhlášky č. 508/2009 Z.z.,
3. doklady o výsledkoch prehliadok, kontrol a skúšok (OPaOS).
   1. Zhotoviteľ je povinný vykonať Servis Diela v intervaloch odporúčaných výrobcom, minimálne jedenkrát (1x) ročne a zabezpečiť výmenu náhradných dielov. Termíny vykonania Servisu oznámi zhotoviteľ objednávateľovi minimálne päť (5) dní pred vykonaním Servisu, a to elektronicky na e-mailovú adresu kontaktnej osoby objednávateľa.
   2. V prípade, ak je to potrebné, zmluvné strany si dohodnú termín obhliadky zariadení.
   3. Zhotoviteľ je povinný dodať k dodávaným chemikáliám, chemickým setom, ktoré sú potrebné na prípravu reagentov Kartu bezpečnostných údajov („KBÚ“) a osvedčenie o kvalite dodaných chemikálií v zmysle právnych predpisov EÚ a nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 („CLP“).
   4. Nebezpečenstvo škody na akýchkoľvek veciach, ktoré na vykonanie Diela dodal zhotoviteľ, prechádza na objednávateľa okamihom prebratia Diela alebo jeho časti zo strany objedná-vateľa.
   5. Zhotoviteľ splní svoju povinnosť vykonať Dielo alebo jeho časť jeho riadnym, úplným a včasným vykonaním, pričom následne táto skutočnosť bude potvrdená písomne zo strany povereného zamestnanca objednávateľa podpísaním preberacieho a odovzdávajúceho protokolu, pričom týmto sa Dielo alebo jeho časť považuje za vykonanú. Zhotoviteľ berie na vedomie, že je povinný ukončiť a odovzdať Dielo do ukončenia plánovanej odstávky ZEVO, ktorej termín bude oznámený v súlade s bodom 2.2 tejto zmluvy.
   6. Pre vylúčenie akýchkoľvek pochybností sa uvádza, že vlastnícke právo a nebezpečenstvo škody na Diele alebo jeho časti prechádza na objednávateľa okamihom písomného potvrdenia v zmysle článku 11 tejto zmluvy.

* 1. Zhotoviteľ vyhlasuje a zaväzuje sa, že:

1. Dielo vykoná v súlade s touto zmluvou a oprávnenými potrebami/ požiadavkami objednávateľa,
2. Dielo vykoná vo vlastnom mene, vlastné náklady a na vlastnú zodpovednosť,
3. má dostatočné skúsenosti a technické, materiálne a personálne kapacity na vykonanie Diela,
4. Dielo vykoná v súlade s platnými technickými, technologickými, právnymi a inými normami vzťahujúcimi sa k povahe predmetu zmluvy,
5. Dielo bude mať po celú dobu trvania záručnej doby deklarované parametre a vlastnosti,
6. zabezpečí realizáciu všetkých prác súvisiacich a potrebných pre splnenie predmetu zmluvy,
7. zabezpečí dodávku akéhokoľvek náradia a/alebo pracovných nástrojov/pomôcok/plo-šín potrebných k vykonaniu Diela,
8. zabezpečí prítomnosť trvalého odborného dozoru (šéfmontér) v čase vykonávania Die-la na účely kontroly a koordinácie počas vykonávania prác,
9. zabezpečí (na vlastné náklady) vypracovanie technologického postupu vykonania jednotlivých častí Diela vrátane analýzy rizík a určenia zodpovednosti svojich zamestnancov vrátane preukázateľného preškolenia, a následne po jeho schválení zo strany objednávateľa bude práce vykonávať v súlade s ním,
10. zabezpečí (na vlastné náklady) vypracovanie bezpečného pracovného postupu v zmysle a v súlade s § 6 zákona č.124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „**zákon o BOZP**“) a časový priebeh realizácie, ktoré predloží na odsúhlasenie objednávateľovi najneskôr ku dňu začatia výkonu Diela, pričom až po jeho súhlase je oprávnený začať vykonávať Dielo, objednávateľ sa zaväzuje, že predložený návrh vyhodnotí bez zbytočného odkladu po jeho obdržaní a prípadné úpravy oznámi zhotoviteľovi za účelom ich zapracovania,
11. zabezpečí udržiavanie priebežnej čistoty a poriadku v mieste vykonávania Diela, v súlade s touto zmluvou,
12. zabezpečí ochranu majetku objednávateľa a to počas celej doby trvania výkonu Diela,
13. zabezpečí uskladnenie, triedenie a likvidáciu použitých materiálov v zmysle článku 10. tejto zmluvy,
14. zabezpečí dostatočnú kvalifikáciu svojich zamestnancov a/alebo tretích osôb, ktoré budú vykonávať Dielo,
15. pri výkone Diela a Servisu bude viesť presnú evidenciu činností vykonaných v rámci výkonu predmetu zmluvy vo forme montážneho denníka, ktoré bude predkladať na odsúhlasenie objednávateľovi, pričom montážny denník začne viesť od momentu nadobudnutia účinnosti tejto zmluvy až do momentu jej ukončenia.
    1. V prípade zmeny použitých materiálov, surovín, výrobného postupu alebo výrobnej prevádzky, pripadne o použití iného výrobcu v súvislosti s realizáciou predmetu zmluvy je zhotoviteľ povinný o takomto kroku informovať objednávateľa a vyžiadať si jeho predchádzajúci písomný súhlas s takouto zmenou.
    2. Zhotoviteľ je zodpovedný za škodu vzniknutú na majetku objednávateľa, ktorá mu vznikne v súvislosti s výkonom Diela zo strany zhotoviteľa.
    3. Objednávateľ umožní a zabezpečí pre zhotoviteľa v súvislosti s plnením predmetu zmluvy:
16. odber elektrickej energie,
17. nepretržitý dvadsaťštyri (24) hodinový vstup do areálu ZEVO počas jeho odstávky,
18. parkovanie vozidiel v areáli objednávateľa počas vykonávania Diela,
19. možnosť vykonávať Dielo aj počas dní pracovného voľna a pracovného pokoja.
    1. Zhotoviteľ sa zaväzuje vykonávať Dielo osobne, resp. prostredníctvom svojich zamestnancov a zároveň je oprávnený realizovať plnenie predmetu zmluvy prostredníctvom tretích strán po predchádzajúcom písomnom súhlase objednávateľa, pričom však zodpovedá, ako keby plnil sám.
    2. Zhotoviteľ je povinný na svoje náklady uzatvoriť a mať v platnosti počas platnosti tejto zmluvy poistnú zmluvy na poistenie nasledovného:

* poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú zhotoviteľom objednávateľovi pri plnení tejto zmluvy a/alebo vadným plnením tejto zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [doplniť] na poistnú sumu min. 50.0000 EUR (slovom: päťdesiattisíc eur).
  1. Zhotoviteľ je počas plnenia tejto zmluvy povinný dodržiavať zásady BOZP, zásady OPP, zásady OŽP, OH v zmysle platných právnych predpisov Slovenskej republiky, interné predpisy objednávateľa, najmä, ale nie výlučne Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach, ktorý tvorí Prílohu č. 3 tejto Zmluvy. Všetci pracovníci zhotoviteľa pred prvým nástupom na výkon prác absolvujú školenie o vnútorných podmienkach dodržiavania BOZP a PO v ZEVO, následne bude o vykonanom školení BOZP a PO spísaný protokol, zápisnica, ktorú podpíšu všetci pracovníci a školiteľ.
  2. V prípade, ak sa na vykonávanie činnosti zhotoviteľa vzťahujú aj iné interné predpisy objednávateľa, alebo budú v budúcnosti takéto interné predpisy prijaté, tieto sú záväzné pre zhotoviteľa dňom doručenia ich znenia zhotoviteľovi.

Podpisom tejto zmluvy zhotoviteľ prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Zhotoviteľ sa zaväzuje na výkon činnosti na území objednávateľa zamestnávať len pracovníkov preškolených z interných predpisov.

* 1. Objednávateľ je oprávnený v priebehu účinnosti tejto zmluvy zmeniť interné predpisy. O tejto zmene bude zhotoviteľa informovať zaslaním e-mailovej správy na e-mailové adresy kontaktných osôb uvedených v tejto zmluve alebo na e-mailové adresy kontaktných osôb, ktoré budú neskôr v súlade s touto zmluvou preukázateľne oznámené ako nové kontaktné osoby, resp. nové e-mailové adresy.
  2. Zhotoviteľ je povinný sa s oznámenými zmenami interných predpisov oboznámiť v súlade s týmto odsekom zmluvy a tieto dodržiavať, pričom sú tieto interné predpisy záväzné pre zhotoviteľa dňom ich účinnosti. V prípade, ak zhotoviteľ nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre zhotoviteľa dňom prijatia e-mailovej správy s informáciou o ich zmene. Zhotoviteľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.
  3. Pre vylúčenie pochybností sa zmluvné strany dohodli, že pre zmenu interných predpisov nie je potrebné uzatvárať písomný dodatok k tejto zmluve.
  4. Zhotoviteľ je povinný kontrolovať dodržiavanie HSE predpisov a interných predpisov svojimi subdodávateľmi a objednávateľ je oprávnený kontrolovať dodržiavanie týchto predpisov zo strany zhotoviteľa a jeho subdodávateľov. Zhotoviteľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba zhotoviteľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území objednávateľa alebo pri činnosti vykonávanej v záujme objednávateľa, zaväzuje sa zhotoviteľ bez zbytočného odkladu o tom informovať kontaktnú osobu/zástupcu objednávateľa a zaväzuje sa spolupracovať za účelom vyšetrenia a objasnenia tejto udalosti. Objednávateľ považuje za pracovníka zhotoviteľa alebo jeho subdodávateľa každú osobu, ktorá vykonáva podľa tejto zmluvy prácu pre zhotoviteľa alebo jeho subdodávateľa, bez ohľadu na to, aký je medzi nimi zmluvný vzťah.
  5. Zhotoviteľ je povinný pred inštaláciou kremíkomera predložiť kópiu platného osvedčenia pre osobu s odbornou spôsobilosťou pre systémy pasívnej protipožiarnej ochrany HILTI.

#### INÉ PRÁVA A POVINNOSTI ZMLUVNÝCH STRÁN

* 1. Ochrana životného prostredia a likvidácia odpadu
     1. Zhotoviteľ sa zaväzuje udržiavať čistotu a poriadok v mieste výkonu Diela a Servisu. Zhotoviteľ je povinný na vlastné náklady odstrániť odpad, ktorý vznikol v dôsledku jeho činnosti.
     2. Zhotoviteľ je povinný dodržiavať všetky povinnosti vyplývajúce zo zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a ostatných všeobecne záväzných právnych predpisov v oblasti nakladania s odpadmi.
     3. Zhotoviteľ je povinný, aby všetok odpad, ktorý vznikne pri vykonávaní Diela, bol zatriedený podľa vyhlášky Ministerstva životného prostredia Slovenskej republiky č. 365/2015 Z. z. ktorou sa ustanovuje Katalóg odpadov a zneškodnený v súlade so Zákonom o odpadoch a ostatnými všeobecne záväzných právnych predpisov v oblasti nakladania s odpadmi.
     4. Zhotoviteľ je povinný dodržiavať všetky všeobecne záväzné právne predpisy týkajúce sa ochrany životného prostredia Slovenskej republiky a dodržiavať pokyny objednávateľa počas výkonu predmetu zmluvy.
     5. Zhotoviteľ sa zaväzuje rešpektovať všeobecné princípy environmentálne šetrného správania počas plnenia predmetu zmluvy, s prihliadnutím na skutočnosť, že objednávateľ má zriadený integrovaný systém riadenia podľa noriem ISO 9001:2015 a ISO 14001:2015.
  2. Bezpečnosť a ochrana zdravia pri práci
     1. Zhotoviteľ je povinný zabezpečiť, aby osoby vykonávajúce Dielo boli vybavené:

1. vhodným pracovným odevom s viditeľným označením zhotoviteľa,
2. vhodnou pracovnou obuvou,
3. potrebnými OOPP pre realizáciu predmetu zmluvy (napr. pre práce vo výškach, ochranou dýchacích ciest, kyslíkovými prístrojmi, ochranou tváre rúškom, respirátorom alebo iným prekrytím tváre v celom areáli ZEVO a pod.).
   * 1. Zhotoviteľ zodpovedá za bezpečnosť a ochranu svojich zamestnancov alebo subdodávateľov vykonávajúcich Dielo, ako aj bezpečnosť a ochranu zamestnancov objednávateľa, v prípade, ak je to potrebné.
     2. V prípade, ak v mieste realizácie Diela pôsobia zamestnanci viacerých dodávateľov, alebo akékoľvek osoby vykonávajúce činnosti na základe poverenia objednávateľa, musí byť medzi nimi uzavretá dohoda, ktorá určí, kto z nich zodpovedá za vytvorenie podmienok a bezpečnosti zdravia zamestnancov na spoločnom pracovisku a v akom rozsahu. Ak sa nedohodnú, zodpo-vedá každý z nich v plnom rozsahu.
   1. Požiarna ochrana
      1. Zhotoviteľ je povinný:
4. byť vybavený vlastnými hasiacimi prístrojmi vhodného typu pre účely výkonu predmetu zmluvy,
5. dodržiavať právne predpisy vzťahujúce sa na oblasť PO,
6. dodržiavať všetky všeobecne záväzné predpisy a technické normy v spojitosti s PO,
7. zaistiť uskladnenie horľavých materiálov a látok z hľadiska PO, k čomu mu objednávateľ poskytne vhodné priestory a podmienky,
8. pri výskyte požiaru konať podľa platných požiarnych a poplachových predpisov objednávateľa, a hlásiť výskyt požiaru pri požiarnom poplachu u objednávateľa na tel. č. 40206010, v prípade nedostupnosti na tel. čísle 40206020,
9. oboznámiť sa s dokumentáciou PO platnou v pre miesto vykonávania predmetu zmluvy.
   * 1. Zhotoviteľ je povinný zabezpečiť, aby všetci jeho zamestnanci a/alebo pracovníci tretej osoby na strane zhotoviteľa dodržiavali všetky interné predpisy objednávateľa.

* + 1. Zhotoviteľ si je vedomý toho, že objednávateľ môže vykonať na mieste výkonu predmetu zmluvy audit zameraný na dodržiavanie požiadaviek OŽP, BOZP a PO. Ak budú pri audite zistené závažné nedostatky výrazne ovplyvňujúce požiadavky OŽP a BOZP a PO, ktoré je možné pripísať zhotoviteľovi, je zhotoviteľ povinný prijať a realizovať opatrenia na nápravu v zmysle záverov takéhoto auditu a ich realizáciu oznámiť objednávateľovi. V prípade, ak predmetné opatrenia nebudú zo strany zhotoviteľa realizované, alebo budú realizované iba čiastočne, alebo ak sa zistené nedostatky budú opakovať, je objednávateľ oprávnený od tejto Zmluvy odstúpiť v zmysle článku 3. tejto Zmluvy.

**Čl 11.**

**PREVZATIE A ODOVZDANIE DIELA**

11.1. O odovzdaní a prevzatí diela ako celku zmluvné strany spíšu odovzdávací a preberací protokol Diela, ktorý bude podpísaný oprávnenými zástupcami oboch zmluvných strán. Zhotoviteľ je povinný v Odovzdávajúcom a preberajúcom protokole Diela prehlásiť a garantovať, že Dielo je bez akýchkoľvek vád materiálu alebo právnych vád. Povinnosť objednávateľa prevziať dielo je splnená podpisom odovzdávacieho a preberacieho protokolu Diela.

11.2. K prevzatiu Diela vyzve zhotoviteľ objednávateľa najmenej [2] vopred písomne e-mailom.

11.3. Zhotoviteľ pripraví k preberaciemu konaniu dokumentáciu v zmysle požiadaviek Technickej špecifikácie. K preberaciemu konaniu je zhotoviteľ povinný prizvať na vlastné náklady aj svojich subdodávateľov, ak je to potrebné.

11.4. V Odovzdávacom a preberajúcom protokole budú uvedené predovšetkým tieto skutočnosti:

1. identifikačné údaje zmluvných strán,
2. názov Diela,
3. čislo zmluvy,
4. dátum začatia preberacieho konania;
5. mená zástupcov zmluvných strán, ktorí potvrdzujú odovzdanie a prevzatie Diela/ jeho časti;
6. mená ďalších účastníkov konania (napr. projektant);
7. odchýlky od projektovej dokumentácie a ich dôvody;
8. súpis odovzdávanej dokumentácie;
9. výsledky vykonaných skúšok a testov, ak boli vykonané;
10. súpis vád a nedorobkov, ktoré nebránia bezpečnému a bezproblémovému používa-niu/prevádzkovaniu Diela (tzv. nepodmieňujúce vady a nedorobky) a termíny ich odstránenia;
11. vyjadrenia účastníkov konania;
12. dátum a čas ukončenia preberacieho konania;
13. podpisy zástupcov zmluvných strán a ďalších účastníkov preberacieho konania.

11.5. Objednávateľ si vyhradzuje Dielo neprevziať, ak Dielo má vady a nedorobky, ktoré bránia bez-pečnému a bezproblémovému používaniu/prevádzkovaniu Diela (tzv. podmieňujúce vady a ne-dorobky), alebo Dielo nedosahuje parametre požadované v zmysle tejto zmluvy a Technickej špecifikácie, alebo neboli splnené ďalšie povinnosti zhotoviteľa v zmysle tejto zmluvy. O vadách a nedorobkoch Diela (podmieňujúcich a nepodmieňujúcich) spíšu zmluvné strany súpis, v ktorom spoločne dohodnú termín ich odstránenia. Zhotoviteľ je povinný na vlastné náklady opravovať Dielo (a to i opakovane), až kým nebudú všetky vady a nedorobky odstránené a garantované parametre Diela nebudú dosiahnuté a splnené ďalšie povinnosti zhotoviteľa, alebo kým objednávateľ neodstúpi od tejto zmluvy.

11.6. Dielo má vady, ak nezodpovedá požiadavkám tejto zmluvy, projektovej dokumentácii, vrátane dodatkov a zmien, príslušným slovenským technickým normám (STN, STN EN), interným predpisom objednávateľa a platným všeobecne záväzným predpisom vzťahujúcim sa na Dielo a nedosahuje garantované parametre požadované v zmysle Prílohy č. 1 tejto zmluvy. Nedorobkom sa rozumie nedokončená práca oproti dohodnutému rozsahu.

**Čl. 12.**

**KOMUNIKÁCIA A DORUČOVANIE**

* 1. Pokiaľ nie je v zmluve uvedené inak, akákoľvek komunikácia a iné úkony v súvislosti so zmluvou a jej plnením musia byť urobené v písomnej forme a doručené na adresy uvedené v záhlaví zmluvy alebo na iné adresy alebo kontaktné osoby, ktoré si zmluvné strany navzájom písomne oznámia.
  2. Zmluvné strany sa dohodli, že kontaktnými osobami pri plnení tejto zmluvy sú:

Kontaktnou osobou za objednávateľa vo veciach zmluvných je Kohútková Lucia, tel.: +421/2/50 110 144, email: [kohutkova@olo.sk](mailto:kohutkova@olo.sk)

Kontaktnou osobou za objednávateľa vo veciach technických, pre nahlasovanie porúch a dohodnutie Servisu je Kóšová Miriam, tel.: 0918 110 551, email: kosova@olo.sk,

Kontaktnou osobou za zhotoviteľa vo veciach zmluvných je [●], tel.: [●], email: [●].

* 1. Korešpondencia súvisiaca so zmluvou bude v slovenskom jazyku alebo českom jazyku a bude sa považovať za doručenú:
  2. v deň doručenia zásielky, ak bola zásielka doručená osobne alebo kuriérnou službou, alebo
  3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
  4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa zmluvné strany nedohodli inak.
  5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania zmluvy, budú vždy doručené písomne druhej zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto zmluve.

**Čl. 13.**

**ÚDAJE O SUBDODÁVATEĽOCH A PRAVIDLÁ ZMENY**

* 1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

[doplniť]

* 1. Subdodávateľom na účely tejto zmluvy je hospodársky subjekt, ktorý uzavrie alebo na účely plnenia tejto zmluvy so zhotoviteľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
  2. Zhotoviteľ je povinný bezodkladne oznámiť objednávateľovi akúkoľvek zmenu údajov o subdodávateľovi, ako aj údaje o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto zmluve, a to v rozsahu uvedenom v tomto článku zmluvy.
  3. Pravidlo pre zmenu subdodávateľov počas plnenia zmluvy je nasledovné: zhotoviteľ nesmie zmeniť subdodávateľa bez písomného súhlasu objednávateľa. Zhotoviteľ požiada o zmenu subdodávateľa minimálne päť (5) pracovných dní vopred. Nedodržanie tohto pravidla zhotoviteľom sa považuje za podstatné porušenie zmluvných povinností.
  4. Ak zhotoviteľ zabezpečuje svoju činnosť pre objednávateľa prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie zhotoviteľ tak, ako by činnosť vykonával on sám.

**Čl. 14.**

**MLČANLIVOSŤ**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto zmluvy.
  2. Zmluvné strany sa dohodli, že porušením povinnosti mlčanlivosti podľa tejto zmluvy nie je:

1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s objednávateľom,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých zmluvné strany plnia povinnosti zo zmluvy.

**Čl. 15.**

**VYŠŠIA MOC**

* 1. Nie je porušením zmluvy, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
  2. Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
  3. Ak doba trvania okolností vylučujúcich zodpovednosť (vis maior) presahuje tridsať (30) dní, zmluvné strany sú povinné viesť rokovania o možnej zmene/úprave tejto zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo zmluvných strán je oprávnená odstúpiť od tejto zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto zmluvy.
  4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto zmluvy v dôsledku okolností vylučujúcich zodpovednosť (vis maior) je povinná oznámiť písomne druhej zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť zmluvná strana zodpovedná za takéto neskoré oznámenie.

# Čl. 16.

**ZÁVEREČNÉ USTANOVENIA**

* 1. Akékoľvek dodatky a zmeny tejto zmluvy sú platné len v písomnej forme, po ich odsúhlasení a podpísaní oboma zmluvnými stranami.
  2. Pokiaľ niektoré z ustanovení tejto zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto zmluvy. V prípade, že niektoré z ustanovení tejto zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa zmluvné strany, že ho nahradia ustanovením, ktoré najviac zodpovedá pôvodnej vôli zmluvných strán a účelu podľa tejto zmluvy.
  3. Zmluvné strany sa budú usilovať o zmierlivé riešenie všetkých sporov spojených s touto zmluvou. V prípade, ak nedôjde k urovnaniu sporov zmierom, zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
  4. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
  5. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  6. namietať spracúvanie svojich osobných údajov;
  7. na prenosnosť osobných údajov;
  8. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke objednávateľa (ďalej len „**Informácie o ochrane osobných údajov**“).
  9. Zhotoviteľ podpisom zmluvy potvrdzuje:

1. správnosť a pravdivosť osobných údajov, ktoré sa ho týkajú a sú uvedené v tejto zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Nadpisy v zmluve slúžia len k jej  prehľadnosti a neberú sa do úvahy pri výklade zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   2. Objednávateľ je oprávnený postúpiť/previesť túto zmluvu, alebo jej časť, ako aj jednotlivé práva a povinnosti vyplývajúce mu z tejto zmluvy na tretiu osobu s tým, že je povinný toto písomne vopred oznámiť zhotoviteľovi. Podpisom tejto zmluvy zhotoviteľ dáva svoj neodvolateľný súhlas s takýmto postúpením/prevodom.
   3. Práva a povinnosti zmluvných strán neupravené touto zmluvou sa spravujú Obchodným zákonníkom a všeobecne záväznými právnymi predpismi Slovenskej republiky.
   4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   5. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   6. Zmluva je vyhotovená v dvoch (2) rovnopisoch, po jednom rovnopise pre každú zmluvnú stranu.
   7. Neoddeliteľnou súčasťou tejto Zmluvy je:

Príloha č. 1 – Technická špecifikácia

Príloha č. 2 – Cena (Návrh na plnenie kritérií)

Príloha č. 3 – Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach

* 1. Zmluvné strany prehlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej, vážnej, ničím neobmedzenej a slobodnej vôli, ju vlastnoručne podpísali.

V  , dňa

|  |  |
| --- | --- |
|  |  |
| Za objednávateľa:  ........................................................  Ing. Martin Maslák  predseda predstavenstva | Za zhotoviteľa:  ........................................................ |

..........................................................

Ing. Andrej Rutkovský

člen predstavenstva

Príloha č. 1 – Technická špecifikácia

Príloha č. 2 – Cena (Návrh na plnenie kritérií)

Príloha č. 3